pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติงบกลางปี65 วงเงิน 2,125 ล้านบาท ฟื้นฟูโครงสร้างพื้นฐานที่ได้รับความเสียหายจากอุทกภัย 17 จังหวัด
วันอังคารที่ 4 มกราคม 2565
ครม.อนุมัติงบกลางปี65 วงเงิน 2,125 ล้านบาท ฟื้นฟูโครงสร้างพื้นฐานที่ได้รับความเสียหายจากอุทกภัย 17 จังหวัด
ครม.อนุมัติงบกลางปี65 วงเงิน 2,125 ล้านบาท ฟื้นฟูโครงสร้างพื้นฐานที่ได้รับความเสียหายจากอุทกภัย 17 จังหวัด
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติงบประมาณรายจ่ายประจําปีงบประมาณ 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 2,125.56 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยจํานวน 17 จังหวัด แบ่งเป็นในส่วนของกรมทางหลวงจํานวน 1,649.12 ล้านบาท และกรมทางหลวงชนบท จํานวน 476.44 ล้านบาท
โดยกระทรวงคมนาคมรายงานว่า ช่วงระหว่างเดือนพฤษภาคม-12 ตุลาคม 2564 ได้เกิดอุทกภัยจากมรสุมที่พาดผ่านทั่วทุกภาคของประเทศไทย ทําให้ทางหลวงแผ่นดินและทางหลวงชนบทได้รับความเสียหาย สร้างความเดือดร้อนให้ประชาชนผู้ใช้เส้นทาง ส่งผลกระทบต่อการคมนาคมขนส่งและระบบโลจิสติกส์ ซึ่งทางกรมทางหลวงและกรมทางหลวงชนบทได้ให้ความช่วยเหลือผู้ประสบภัยและซ่อมแซมเส้นทางเพื่อให้การจราจรผ่านได้ในระยะเร่งด่วนแล้วจํานวน 663 รายการ ครอบคลุมพื้นที่ 31 จังหวัด วงเงินรวม 7,987.83 ล้านบาท
สําหรับงานบูรณะทางหลวงแผ่นดินและโครงสร้างพื้นฐานของกรมทางหลวงภายใต้งบกลางฯที่เสนอครั้งนี้ ครอบคลุมพื้นที่ 15 จังหวัด ได้แก่ ภาคเหนือ 3 จังหวัด คือ เชียงราย, เชียงใหม่ และลําปาง ภาคตะวันออกเฉียงเหนือ 4 จังหวัดคือ ขอนแก่น, ชัยภูมิ, นครราชสีมา และกาฬสินธุ์ ภาคกลาง 6 จังหวัด ได้แก่ กําแพงเพชร, นครสวรรค์, พระนครศรีอยุธยา,เพชรบูรณ์,ลพบุรี และสุโขทัย และภาคตะวันตก 2 จังหวัดคือ กาญจนบุรีและตาก เป็นงานซ่อมแซมบูรณะ เช่น งานก่อสร้างและซ่อมสะพาน งานแก้ไขและป้องกันดินสไลด์ งานฟื้นฟูและเพิ่มประสิทธิภาพระบบระบายน้ํา รวม 69 รายการ วงเงิน 1,649.12 ล้านบาท
ส่วนงานบูรณะทางหลวงชนบทและโครงสร้างพื้นฐานของกรมทางหลวงชนบทที่เสนอครั้งนี้ครอบคลุมพื้นที่ 7 จังหวัด ได้แก่ภาคเหนือ 2 จังหวัด คือ เชียงใหม่ และแม่ฮ่องสอน ภาคตะวันออกเฉียงเหนือ 1 จังหวัดคือ ชัยภูมิ ภาคกลาง 3 จังหวัด คือ นครสวรรค์, กําแพงเพชร และสุโขทัย และภาคใต้ 1 จังหวัดคือ ระนอง มีงานซ่อมฟื้นฟูสภาพทาง งานซ่อมฟื้นฟูและเพิ่มประสิทธิภาพระบบระบายน้ํา งานป้องกันการกัดเซาะโครงสร้างทางรวม 31 รายการ วงเงิน 476.44 ล้านบาท
---------------------------
รัฐบาลไทย-ข่าวทำเนียบรัฐบาล-ปลัด สธ.เผยพายุ "คมปาซุ" ยังทำฝนตกหนักหลายพื้นที่ กำชับสถานบริการ 1,654 แห่ง 26 จังหวัด เตรียมพร้อม รับมือน้ำท่วม
วันศุกร์ที่ 15 ตุลาคม 2564
ปลัด สธ.เผยพายุ "คมปาซุ" ยังทําฝนตกหนักหลายพื้นที่ กําชับสถานบริการ 1,654 แห่ง 26 จังหวัด เตรียมพร้อม รับมือน้ําท่วม
ปลัดกระทรวงสาธารณสุขเผยพายุ “คมปาซุ” อ่อนกําลังลงเป็นหย่อมความกดอากาศต่ําแล้ว แต่ประเทศไทยยังได้รับอิทธิพล ทําให้มีฝนตกหนักในหลายพื้นที่ สถานบริการสาธารณสุขมีความเสี่ยงได้รับผลกระทบน้ําท่วมเพิ่มเป็น 1,654 แห่ง ใน 26 จังหวัด กําชับให้เตรียมพร้อมรับมือ
ปลัดกระทรวงสาธารณสุขเผยพายุ “คมปาซุ” อ่อนกําลังลงเป็นหย่อมความกดอากาศต่ําแล้ว แต่ประเทศไทยยังได้รับอิทธิพล ทําให้มีฝนตกหนักในหลายพื้นที่ สถานบริการสาธารณสุขมีความเสี่ยงได้รับผลกระทบน้ําท่วม เพิ่มเป็น 1,654 แห่ง ใน 26 จังหวัด กําชับให้เตรียมพร้อมรับมือ จัดหน่วยแพทย์ออกให้บริการประชาชน ส่วนสถานการณ์ น้ําท่วมจาก “เตี้ยนหมู่” และ “ไลออนร็อก” ยังมีใน 12 จังหวัด
วันนี้ (15 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวถึงการติดตามเฝ้าระวังสถานการณ์อุทกภัย ว่า แม้ขณะนี้พายุดีเปรสชัน “คมปาซุ” ที่อยู่บริเวณตอนเหนือของเมืองวิญ ประเทศเวียดนาม จะอ่อนกําลังลงเป็นหย่อมความกดอากาศต่ําแล้ว แต่ประเทศไทยยังคงได้รับอิทธิพลทําให้มีฝนเพิ่มขึ้นและตกหนักหลายพื้นที่ในภาคตะวันออกเฉียงเหนือ รวมถึงยังมีร่องมรสุมพาดผ่านภาคกลาง ภาคตะวันออกเฉียงเหนือ และมรสุมตะวันตกเฉียงใต้กําลังแรงพัดปกคลุมทะเลอันดามัน ภาคใต้ และอ่าวไทย ทําให้มีฝนตกหนักถึงหนักมากบางแห่ง อาจทําให้เกิดน้ําท่วมฉับพลัน น้ําป่าไหลหลาก มีพื้นที่เสี่ยงต้องเฝ้าระวัง 26 จังหวัด ได้แก่ เพชรบูรณ์ นครสวรรค์ พระนครศรีอยุธยา ลพบุรี สิงห์บุรี อ่างทอง ปทุมธานี นครนายก สุพรรณบุรี นครปฐม จันทบุรี ตราด ปราจีนบุรี สระแก้ว ขอนแก่น ร้อยเอ็ด มหาสารคาม นครราชสีมา บุรีรัมย์ สุรินทร์ ศรีสะเกษ อุบลราชธานี ยโสธร ระนอง พังงา และสุราษฎร์ธานี รวมสถานบริการสาธารณสุขที่มีความเสี่ยงได้รับผลกระทบ 1,654 แห่ง ได้แก่ สํานักงานสาธารณสุขจังหวัด 18 แห่ง สํานักงานสาธารณสุขอําเภอ 110 แห่ง โรงพยาบาลศูนย์ 7 แห่ง โรงพยาบาลทั่วไป 20 แห่ง โรงพยาบาลชุมชน 87 แห่ง และโรงพยาบาลส่งเสริมสุขภาพตําบล 1,412 แห่ง
“ขอให้พื้นที่เสี่ยงเฝ้าระวังติดตามสถานการณ์ เตรียมพร้อมป้องกันน้ําท่วม โดยเฉพาะบริเวณระบบน้ําประปา บําบัดน้ําเสีย และระบบสํารองไฟฟ้าต่างๆ เพื่อไม่ให้ได้รับผลกระทบในการให้บริการประชาชน สํารองยา เวชภัณฑ์ และอุปกรณ์ทางการแพทย์ให้เพียงพอ และเฝ้าระวังผลกระทบด้านโรคและภัยสุขภาพที่อาจจะเกิดขึ้น ออกหน่วยบริการทางการแพทย์เชิงรุกเพื่อให้ประชาชนได้รับการดูแลรักษา” นายแพทย์เกียรติภูมิกล่าว
นายแพทย์เกียรติภูมิกล่าวต่อว่า สําหรับสถานการณ์น้ําท่วมจากพายุ “เตี้ยนหมู่” ยังมีพื้นที่ได้รับผลกระทบใน 10 จังหวัด 46 อําเภอ รวม 90,348 ครัวเรือน ส่วนน้ําท่วมจากพายุ “ไลออนร็อก” มีพื้นที่ได้รับผลกระทบ 2 จังหวัด 8 อําเภอ รวม 5,427 ครัวเรือน ภาพรวมมีผู้ได้รับบาดเจ็บ 132 ราย เสียชีวิต 62 ราย สถานบริการสาธารณสุขได้รับผลกระทบ 145 แห่ง เปิดให้บริการตามปกติ 119 แห่ง เปิดให้บริการบางส่วน 17 แห่ง และปิดให้บริการ 9 แห่งทีมปฏิบัติการด้านการแพทย์ 355 ทีม ให้บริการประชาชนและผู้ประสบภัยรวม 454,209 ราย ประกอบด้วยเยี่ยมบ้าน 114,813 ราย แจกยาชุดช่วยเหลือผู้ประสบภัย 98,196 ราย ให้สุขศึกษา 85,756 ราย และให้บริการตรวจรักษา 92,281 ราย ส่วนการประเมินสุขภาพจิต 63,163 ราย ส่วนใหญ่อยู่ในภาวะปกติ พบภาวะเครียดระดับมากขึ้นไป 433 ราย เสี่ยงภาวะซึมเศร้า 49 ราย และเสี่ยงต่อการฆ่าตัวตาย 5 ราย
*********************************** 15 ตุลาคม 2564
รัฐบาลไทย-ข่าวทำเนียบรัฐบาล-ย้ำกองทัพเข้มเฝ้าตรวจคัดกรองชายแดน พร้อมกับดูแลแก้ปัญหาความเดือดร้อนของประชาชน
วันจันทร์ที่ 8 พฤศจิกายน 2564
ย้ํากองทัพเข้มเฝ้าตรวจคัดกรองชายแดน พร้อมกับดูแลแก้ปัญหาความเดือดร้อนของประชาชน
พล.อ.คงชีพ ตันตระวาณิชย์ โฆษก กห. เปิดเผยว่า เมื่อ 0930  พล.อ.ชัยชาญ ช้างมงคล รมช.กห. ได้ประชุมร่วมกับทุกเหล่าทัพ ตํารวจ กอ.รมน.และ ศรชล. ณ ศาลาว่าการกลาโหม
โดยย้ําว่า พล.อ.ประยุทธ์ จันทร์โอชา นรม.และรมว.กห. ได้แสดงความขอบคุณและเป็นกําลังใจในการปฏิบัติงานของกําลังพลจากทุกเหล่าทัพและตํารวจ ที่ได้ร่วมกันเตรียมความพร้อมและสนับสนุนรัฐบาลในการเปิดประเทศที่ผ่านมา
พร้อมกําชับ นโยบายของ นรม.และรมว.กห. ให้ทุกเหล่าทัพ ยังคงความต่อเนื่องกวดขันการลักลอบเข้าเมืองผิดกฏหมายทั้งพื้นที่ชายแดนและพื้นที่ชั้นในอย่างเข้มข้นและไม่ประมาท โดยให้สอบสวนขยายผลลากนายทุน นายจ้างและเจ้าหน้าที่รัฐที่เกี่ยวข้องกับการลักลอบเข้าเมืองผิดกฎหมาย การค้าแรงงานเถื่อน ซึ่งเชื่อมโยงไปถึงการค้ามนุษย์มาลงโทษตามกฎหมายให้ได้ทั้งหมด ทั้งนี้ยังให้เฝ้าระวังและคุมเข้มมาตรการคัดกรองควบคุมโรคตามแนวชายแดนทั้งทางบกและทางน้ําไปด้วยกัน
พล.อ.ชัยชาญ’ ยังได้กําชับ ขอให้กองทัพ ประสานการทํางานร่วมกับฝ่ายปกครอง เตรียมการช่วยเหลือประชาชนในพื้นที่ภาคใต้จากอุทกภัยที่อาจเกิดขึ้นในฤดูฝนที่กําลังมาถึง และสนับสนุนให้การช่วยเหลือประชาชนในพื้นที่ทําความสะอาดโรงเรียน เพื่อให้พร้อมรับนักเรียนที่กําลังทยอยเปิดภาคเรียน ทั้งนี้ให้เตรียมแผนและมาตรการสนับสนุนควบคุมโรค หากมีการแพร่ระบาดเป็นพื้นที่โดยไม่ประมาท พร้อมกันนี้ ขอให้สนับสนุนพื้นที่ในหน่วยทหารปลูกพืชผักสวนครัวที่จําเป็น เพื่อช่วยเหลือชุมชนรอบหน่วยทหารผ่อนเบาปัญหาค่าครองชีพและราคาพืชผักที่สูงขึ้นในระยะสั้น ตามนโยบายของ นรม.และ รมว.กห
รัฐบาลไทย-ข่าวทำเนียบรัฐบาล-ก.แรงงาน จับมือ กสทช. พัฒนาทักษะกลุ่มผู้ด้อยโอกาสสู่สังคมดิจิทัล
วันศุกร์ที่ 20 พฤษภาคม 2565
ก.แรงงาน จับมือ กสทช. พัฒนาทักษะกลุ่มผู้ด้อยโอกาสสู่สังคมดิจิทัล
กระทรวงแรงงาน ร่วม กสทช. เพิ่มทักษะด้านอาชีพกลุ่มผู้ด้อยโอกาสสู่สังคมดิจิทัล แบบชี้เป้า 20,000 คน สร้างโอกาสทางรายได้ผ่านเทคโนโลยี
รัฐบาลไทย-ข่าวทำเนียบรัฐบาล-ฝึกฟรี มีงานทำ เปิดรับสมัครแล้ว “พนักงานช่วยการพยาบาล” เตรียมส่งออกไปซาอุหลายอัตรา
วันพฤหัสบดีที่ 25 สิงหาคม 2565
ฝึกฟรี มีงานทํา เปิดรับสมัครแล้ว “พนักงานช่วยการพยาบาล” เตรียมส่งออกไปซาอุหลายอัตรา
กระทรวงแรงงาน โดยกรมพัฒนาฝีมือแรงงาน จับมือวิทยาลัยพยาบาลบรมราชชนนี Up skill พนักงานช่วยการพยาบาลด้านการดูแลผู้สูงอายุและการดูแลผู้ป่วย ป้อนตลาดซาอุดีอาระเบีย  300 อัตรา
รัฐบาลไทย-ข่าวทำเนียบรัฐบาล-รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันพุธที่ 8 กันยายน 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
เมื่อวันที่8กันยายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33โดยมีนางนภสรทุ่งสุกใสที่ปรึกษาวิชาการแรงงานเข้าร่วมในครั้งนี้ด้วยณศูนย์การค้าแฟชั่นไอส์แลนด์เขตคันนายาวและมหาวิทยาลัยเกษมบัณฑิตเขตมีนบุรีกรุงเทพมหานครโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบใบประกาศเพื่อขอบคุณผู้บริหารภาคเอกชนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
สําหรับศูนย์ฉีดวัคซีนศูนย์การค้าแฟชั่นไอส์แลนด์อยู่ในความรับผิดชอบของสํานักงานประกันสังคมกรุงเทพมหานครพื้นที่9โดยมีศักยภาพการฉีด1,200คนต่อวันมีโรงพยาบาลกล้วยน้ําไทเป็นสถานพยาบาลในการให้บริการ
ส่วนศูนย์ฉีดวัคซีนมหาวิทยาลัยเกษมบัณฑิตอยู่ในความรับผิดชอบของสํานักงานประกันสังคมกรุงเทพมหานครพื้นที่10โดยมีศักยภาพการฉีด1,000คนต่อวันมีโรงพยาบาลนวมินทร์เป็นสถานพยาบาลในการให้บริการ
+++++++++++++++++++
กองเผยแพร่และประชาสัมพันธ์
8กันยายน2564
รัฐบาลไทย-ข่าวทำเนียบรัฐบาล-กรมควบคุมโรค แนะผู้ปกครองหลังพาบุตรหลานไปฉีดวัคซีนโควิด-19 ให้เด็กงดออกกำลังกาย 7 วัน เพื่อป้องกันภาวะแทรกซ้อน
วันอังคารที่ 15 กุมภาพันธ์ 2565
กรมควบคุมโรค แนะผู้ปกครองหลังพาบุตรหลานไปฉีดวัคซีนโควิด-19 ให้เด็กงดออกกําลังกาย 7 วัน เพื่อป้องกันภาวะแทรกซ้อน
.....
นายแพทย์โอภาส การย์กวินพงศ์ อธิบดีกรมควบคุมโรค เผยถึงวัคซีนไฟเซอร์สูตรสําหรับเด็ก ซึ่งใช้ในเด็กอายุตั้งแต่ 5 - 11 ปี ที่เริ่มฉีดในกลุ่มเด็กที่มีโรคประจําตัว 7 กลุ่มโรค และเด็กนักเรียนชั้น ป.1 - 6
.
โดยแนะนําว่า ก่อนเข้ารับการฉีด หากเด็กมีอาการป่วย มีไข้ ควรรักษาให้หายก่อน สําหรับเด็กที่มีโรคประจําตัวรุนแรง อาการยังไม่คงที่ ควรเข้ารับการประเมินอาการจากแพทย์ประจําตัวก่อนเข้ารับการฉีด
.
ส่วนอาการที่พบได้หลังฉีด คือ ปวด บวม แดง เฉพาะที่ ปวดศีรษะ เป็นไข้ จึงต้องสังเกตอาการหลังการฉีดอย่างน้อย 30 นาที
.
พร้อมแนะนําว่าหลังฉีดวัคซีน 1 สัปดาห์ ผู้ปกครองควรดูแลไม่ให้บุตรหลานออกกําลังกาย ปีนป่าย ว่ายน้ํา หรือกิจกรรมที่ใช้แรงมาก เป็นเวลา 7 วัน เพื่อป้องกันภาวะแทรกซ้อน หากเกิดกล้ามเนื้อหัวใจอักเสบ หลังรับวัคซีน ได้แก่ เจ็บหน้าอก หายใจเร็ว เหนื่อยง่าย ใจสั่น ไข้สูงมากกว่า 39 องศาเซลเซียส ปวดหัวรุนแรง อาเจียน รับประทานอาหารไม่ได้ หรือซึมไม่รู้สึกตัว ควรพบแพทย์ทันที
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง รับมอบเครื่องอุปโภคบริโภคจากภาคเอกชนช่วยเหลือคนงานตามมาตรการปิดแคมป์ สู้ภัยโควิด-19
วันพุธที่ 30 มิถุนายน 2564
รมว.เฮ้ง รับมอบเครื่องอุปโภคบริโภคจากภาคเอกชนช่วยเหลือคนงานตามมาตรการปิดแคมป์ สู้ภัยโควิด-19
นายสุชาติ ชมกลิ่น รัฐมนตรีว่าการกระทรวงแรงงาน รับมอบเครื่องอุปโภคบริโภคจากภาคเอกชนช่วยเหลือคนงานตามมาตรการปิดแคมป์ สู้ภัยโควิด-19
เมื่อวันที่ 30 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานรับมอบไข่ไก่จากบริษัทเครือเจิญโภคภัณฑ์อาหาร จํากัด (มหาชน) หรือ ซีพีเอฟ จํานวน 200,000 ฟอง บริษัทในเครือแสงทอง – อัครา จํานวน 50,000 ฟอง บริษัท ทีเทค ดีเวลลอปเม้นท์ จํากัด โดยคุณเขมชาติ สิงห์ทอง และคุณอรุณ สิงห์ทอง มอบน้ําดื่ม 1,000 แพค และบริษัท กรุงไทยผลิตภัณฑ์อาหาร จํากัด โดยคุณเขมชาติ สิงห์ทอง เป็นผู้แทนบริษัท มอบไส้กรอก 200 กิโลกรัม เพื่อร่วมสนับสนุนนําไปช่วยเหลือคนงานตามมาตรการปิดแคมป์คนงานสู้ภัยโควิด-19 โดยมีนางสาวอําพันธ์ ธุววิทย์ รองปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน นางสาวบุปผา เรืองสุด ผู้ตรวจราชการกระทรวงแรงงานเข้าร่วมในครั้งนี้ด้วย ณ ห้องจัตุมงคล ชั้น 6 อาคารกระทรวงแรงงาน
นายสุชาติกล่าวว่า ท่าน พล.อ.ประยุทธ์ จันทร์โอชา นายกรัฐมนตรี และ รมว.กลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานจากกรณีที่ทาง ศบค.มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลแรงงานที่ได้รับผลกระทบในครั้งนี้โดยการจ่ายเยียวยาสิทธิประโยชน์ทดแทนกรณีว่างงาน 50 เปอร์เซ็นของค่าจ้างนั้น
“ในวันนี้กระทรวงแรงงาน ขอขอบคุณภาคเอกชนอย่างบริษัท เจริญโภคภัณฑ์อาหาร หรือซีพีเอฟที่ได้มอบไข่ไก่ 200,000 ฟอง และบริษัทในเครือแสงทอง-อัครา ได้มอบไข่ไก่ 50,000 ฟอง บริษัท ทีเทค ดีเวลลอปเม้นท์ จํากัด มอบน้ําดื่ม 1,000 แพค และบริษัท กรุงไทยผลิตภัณฑ์อาหาร จํากัด มอบไส้กรอก 200 กิโลกรัม ที่ร่วมแรงร่วมใจกับภาครัฐ สนับสนุนเครื่องอุปโภคบริโภค ซึ่งกระทรวงแรงงานได้ส่งมอบให้แก่สมาคมอุตสาหกรรมก่อสร้างไทย ในพระบรมราชูปถัมภ์ เพื่อนําไปช่วยเหลือมอบให้พี่น้องผู้ใช้แรงงานตามมาตรการปิดแคมป์คนงานในแคมป์ต่าง ๆ ต่อไป”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจการท่องเที่ยวมีสัญญาณบวกต่อเนื่องถึงปลายปี ภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวไทยกลับมาคึกคัก
วันศุกร์ที่ 3 มิถุนายน 2565
โฆษกรัฐบาลเผย "นายกฯ" พอใจการท่องเที่ยวมีสัญญาณบวกต่อเนื่องถึงปลายปี  ภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวไทยกลับมาคึกคัก
โฆษกรัฐบาลเผย "นายกฯ" พอใจการท่องเที่ยวมีสัญญาณบวกต่อเนื่องถึงปลายปี  ภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวไทยกลับมาคึกคัก  ททท.  หวังการท่องเที่ยวปีนี้ สร้างรายได้ไม่น้อยกว่า 1.5 ล้านล้าน ขณะที่ ศบค. ยังติดตามพัฒนาการโควิด-19 ในไทย
วันนี้ (3 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาคธุรกิจ ผู้ประกอบการในห่วงโซ่ อุตสาหกรรมการท่องเที่ยวของประเทศไทยกลับมาคึกคัก เชื่อภาพรวมการท่องเที่ยวมีสัญญาณบวกต่อเนื่องจนถึงปลายปี เป็นผลมาจากรัฐบาลได้ผ่อนคลายมาตรการการเดินทางเข้าประเทศวันที่ 1 มิถุนายน 2565 ยกเลิกการกักตัวทุกรูปแบบ โดยคงการลงทะเบียน Thailand Pass เฉพาะนักท่องเที่ยวต่างชาติ ทั้งนี้ การท่องเที่ยวแห่งประเทศไทย (ททท.) รายงานจํานวนผู้เดินทางเข้ามาท่องเที่ยวในประเทศไทย ยอดสะสมตั้งแต่ 1 มกราคม – 1 มิถุนายน 2565 รวม 1,359,056 คน คาดว่า ในช่วงไตรมาส 3 นี้ จะได้ไม่น้อยกว่า เดือนละ 5 แสนคน สูงกว่าเป้าหมายที่ตั้งไว้ก่อนหน้าที่เดือนละ 3 แสน และในช่วงไตรมาสที่ 4 ซึ่งเป็นช่วงไฮซีซั่น จะกระตุ้นการเดินทางของนักท่องเที่ยวต่างชาติได้ถึงเดือนละ 1 ล้านคน ททท. ยังหวังในปี 2565 นี้ ประเทศไทยจะรับนักท่องเที่ยวชาวต่างชาติ 7-10 ล้าน คน สร้างรายได้สู่ประเทศไทยไม่น้อยกว่า 1.5 ล้านล้านบาท โดยจะนําผู้ประกอบการภาคเอกชนเจรจาธุรกิจกับผู้ประกอบการ 3 ตลาดหลัก ได้แก่ กรุงอัมสเตอร์ดัม ราชอาณาจักรเนเธอร์แลนด์ กรุงปารีส สาธารณรัฐฝรั่งเศส และกรุงเกนต์ ราชอาณาจักรเบลเยียมและเตรียมบุกตลาดจีนที่คาดว่าจะเปิดประเทศเพื่อการท่องเที่ยวได้ในช่วงปลายปีนี้อีกด้วย
อย่างไรก็ตาม นายกรัฐมนตรีในฐานะผู้อํานวยการศูนย์บริหารสถานการณ์โควิด-19 ยังติดตามสถานการณ์การระบาดโควิด-19 ในประเทศและทั่วโลก ว่าจะเปลี่ยนแปลงไปในทิศทางใด เพื่อเตรียมพร้อมปรับมาตรการให้สอดคล้องกับพัฒนาการของโรคระบาดต่อไป ขณะที่ ขอให้คนในประเทศยังต้องปฏิบัติตามมาตรการสาธารณสุขที่รัฐบาลและ ศบค. กําหนดต่อไป
สําหรับสถานการณ์การแพร่ระบาดของโควิด-19 วันศุกร์ที่ 3 มิถุนายน 2565 ผู้ป่วยใหม่ จํานวน 2,976 ราย จําแนกเป็น ผู้ป่วยในประเทศ 2,673 ราย ผู้ป่วยมาจากต่างประเทศ 3 ราย ผู้ป่วยสะสม 2,237,121 ราย (ตั้งแต่ 1 มกราคม 2565) หายป่วยกลับบ้าน 4,238 ราย หายป่วยสะสม 2,227,051 ราย (ตั้งแต่ 1 มกราคม 2565) ผู้ป่วยกําลังรักษา 34,898 ราย เสียชีวิต 32 ราย เสียชีวิตสะสม 8,415 ราย (ตั้งแต่ 1 มกราคม 2565) จํานวนผู้ป่วยปอดอักเสบรักษาตัวอยู่ในโรงพยาบาล 818 ราย
......................
รัฐบาลไทย-ข่าวทำเนียบรัฐบาล-แต่งตั้ง นายสิทธิกร ดิเรกสุนทร ดำรงตำแหน่ง ผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.)
วันพุธที่ 5 มกราคม 2565
แต่งตั้ง นายสิทธิกร ดิเรกสุนทร ดํารงตําแหน่ง ผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.)
แต่งตั้ง นายสิทธิกร ดิเรกสุนทร ดํารงตําแหน่ง ผู้จัดการทั่วไป บรรษัทประกันสินเชื่ออุตสาหกรรมขนาดย่อม มีผลตั้งแต่วันที่ 4 มกราคม 2565 เป็นต้นไป
อาศัยอํานาจตามความในมาตรา 23 แห่งพระราชบัญญัติ บรรษัทประกันสินเชื่ออุตสาหกรรมขนาดย่อม พ.ศ.2534 และมติคณะกรรมการบรรษัทประกันสินเชื่ออุตสาหกรรมขนาดย่อม ครั้งที่ 16/2564 วันที่ 26 พฤศจิกายน 2564 แต่งตั้ง นายสิทธิกร ดิเรกสุนทร ดํารงตําแหน่ง ผู้จัดการทั่วไป บรรษัทประกันสินเชื่ออุตสาหกรรมขนาดย่อม มีผลตั้งแต่วันที่ 4 มกราคม 2565 เป็นต้นไป
นายสิทธิกร ดิเรกสุนทร ปัจจุบันอายุ 46 ปี สําเร็จการศึกษาระดับปริญญาโท 2 สาขา ได้แก่ สาขาการดําเนินธุรกิจขั้นสูง จาก UNIVERSITY OF SOUTH AUSTRALIA และวิทยาศาสตร์มหาบัณฑิต สาขาระบบสารสนเทศคอมพิวเตอร์ (MS-CIS)) จากมหาวิทยาลัยอัสสัมชัญ และระดับปริญญาตรี บริหารธุรกิจบัณฑิต สาขาคอมพิวเตอร์ธุรกิจ (BBA-Business Computer) จากมหาวิทยาลัยอัสสัมชัญ
ด้านประสบการณ์การทํางาน รับผิดชอบงานในตําแหน่งสําคัญจากสถาบันการเงินหลายแห่ง ได้แก่ รองกรรมการผู้จัดการ ผู้บริหารสายงานเทคโนโลยีสารสนเทศ ธนาคารเพื่อการส่งออกและนําเข้าแห่งประเทศไทย (EXIM THAILAND) ผู้ช่วยกรรมการผู้จัดการใหญ่ ผู้บริหารกลุ่ม กลุ่มธุรกิจภาครัฐ สายงานธุรกิจภาครัฐ ธนาคารกรุงไทย จํากัด (มหาชน) ผู้อํานวยการอาวุโส ผู้บริหารกลุ่มลูกค้าภาครัฐ และสถาบันการศึกษา สายงานธุรกิจขนาดใหญ่ ธนาคารไทยพาณิชย์ จํากัด (มหาชน) นักวิจัยอาวุโส และ ผู้จัดการงานเทคโนโลยีสารสนเทศ มูลนิธิสถาบันวิจัยนโยบายเศรษฐกิจการคลัง (สวค.) โดยล่าสุด ดํารงตําแหน่ง รองกรรมการผู้จัดการ ผู้บริหารสายงานกลยุทธ์ จาก EXIM THAILAND ก่อนเข้ารับตําแหน่ง ผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.)
รัฐบาลไทย-ข่าวทำเนียบรัฐบาล-“เกษตรฯ”เปิดฉากรุก “คลองด่านโมเดล” สร้างวัฒนธรรมการพัฒนาระดับตำบลแนวใหม่
วันพฤหัสบดีที่ 21 เมษายน 2565
“เกษตรฯ”เปิดฉากรุก “คลองด่านโมเดล” สร้างวัฒนธรรมการพัฒนาระดับตําบลแนวใหม่
“เกษตรฯ”เปิดฉากรุก “คลองด่านโมเดล” สร้างวัฒนธรรมการพัฒนาระดับตําบลแนวใหม่ หวังยกระดับการพัฒนาเกษตรกรรมยั่งยืนต่อยอดกว่า 7 พันตําบล เริ่มโครงการชลประทานชุมชนแก้ปัญหาน้ําทะเลหนุนกระทบเกษตรกรซ้ําซาก
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยวันนี้(21เม.ย.)ภายหลังเป็นประธานการประชุมบูรณาการการทํางานระหว่างหน่วยงานของกระทรวงเกษตรฯองค์การบริหารส่วนตําบลคลองด่านจังหวัดสมุทรปราการและภาคเกษตรกรในการยกระดับการพัฒนาเกษตรกรรมยั่งยืนระดับตําบลเป็นครั้งแรกและการเดินหน้าพัฒนาระบบชลประทานชุมชนในการแก้ไขปัญหาน้ําทะเลหนุนที่ส่งผลกระทบต่อการทําการเกษตรของเกษตรกรณห้องประชุมองค์การบริหารส่วนตําบลคลองด่านจังหวัดสมุทรปราการโดยมีนายสัมฤทธิ์จันทรนายกองค์การบริหารส่วนตําบลคลองด่านนายชุติมันต์สกุลพราหมณ์ผู้อํานวยการสํานักงานชลประทานที่11นายธีรภัทรสามไพบูลย์ผู้อํานวยการโครงการส่งน้ําและบํารุงรักษาพระองค์ไชยานุชิตนายสมเดชศรีวิเชียรผู้อํานวยการโครงการส่งน้ําและบํารุงรักษาชลหานพิจิตรนางสาวชนิตาแช่มตระกูลเกษตรและสหกรณ์จังหวัดสมุทรปราการนายณฐกรสุวรรณธาดาคณะที่ปรึกษารัฐมนตรีว่าการกระทรวงเกษตรและสหกรณ์นายวิษณุศักดิ์จิรกฤติยากุลนายพัฐนันท์แสงรัฐวัฒนะนายธนพลบุญเจริญกิจคณะทํางานที่ปรึกษารัฐมนตรีว่าการกระทรวงเกษตรและสหกรณ์เจ้าหน้าที่จากหน่วยงานที่เกี่ยวข้องและเกษตรกรในพื้นที่เข้าร่วมประชุม
นายอลงกรณ์กล่าวว่าการประชุมแบบบูรณาการระหว่างหน่วยงานทั้งส่วนกลางส่วนภูมิภาคและท้องถิ่นในครั้งนี้เพื่อรับทราบสถานการณ์และปัญหาของเกษตรกรในพื้นที่ซึ่งได้นําทีมเจ้าหน้าที่ชลประทานและหน่วยงานของกระทรวงเกษตรฯที่เกี่ยวข้องร่วมหารือถึงแก้ไขปัญหาน้ําเค็มหนุนส่งผลให้น้ําจากคลองด่านทะลักเข้าไปในคลองปรกไหลเข้าท่วมพื้นที่
ทําการเกษตรของเกษตรกรจึงมอบหมายให้หน่วยงานชลประทานในพื้นที่วิเคราะห์และออกแบบลักษณะประตูระบายน้ําเชิงวิศวกรรมที่สอดคล้องกับการใช้ประโยชน์ในลําน้ําของเกษตรกรรวมถึงร่วมกันหาแนวทางแก้ไขปัญหาทั้งระยะสั้นและระยะยาวโดยให้คํานึงถึงประโยชน์ที่เกษตรกรจะได้รับให้มากที่สุดและเกิดผลกระทบต่อระบบนิเวศน์เดิมให้น้อยที่สุด
“รูปแบบการทํางานบูรณาการเชิงรุกระหว่างกระทรวงเกษตรฯองค์กรปกครองท้องถิ่นคืออบต.คลองด่านตัวแทนเกษตรและตัวแทนประชาคมเช่นนี้เป็นการยกระดับการพัฒนาเกษตรกรรมยั่งยืนระดับตําบลเป็นครั้งแรกรวมทั้งการสร้างวัฒนธรรมชุมชนตําบลตามแนวทางของดร.เฉลิมชัยศรีอ่อนรัฐมนตรีเกษตรฯที่ต้องการให้เกษตรกรกับเจ้าหน้าที่เป็นครอบครัวเดียวกันซึ่งจะมีการแต่งตั้งคณะกรรมการพัฒนาเกษตรกรรมยั่งยืนระดับตําบลเป็นกลไกพัฒนาแบบร่วมช่วยด้วยกันระดมพลทั้งตําบลซึ่งที่นี่เป็นตําบลแรกจึงขอเรียกว่า“คลองด่านโมเดล”เพื่อขยายผลอีกกว่า7พันตําบลทั่วประเทศต่อไป
รัฐบาลไทย-ข่าวทำเนียบรัฐบาล-ไฟเขียวคุมราคา “สินค้า - บริการ” ปี 64 จำนวน 51 รายการ
วันศุกร์ที่ 25 มิถุนายน 2564
ไฟเขียวคุมราคา “สินค้า - บริการ” ปี 64 จํานวน 51 รายการ
....
การกําหนดราคาสินค้าหรือบริการควบคุม เพื่อป้องกันการกําหนดราคาซื้อ – ขายที่ไม่เป็นธรรมต่อผู้บริโภค และให้สอดคล้องกับสถานการณ์ราคาสินค้าตามความเป็นจริงในปัจจุบัน เป็นสิ่งที่รัฐบาลให้ความสําคัญ
.
ล่าสุด รัฐบาลได้เห็นชอบให้คงบัญชีสินค้าและบริการควบคุมประจําปี 2564 ไว้เช่นเดียวกับ ปี 2563 ออกไปอีก 1 ปี จํานวน 51 รายการ แบ่งเป็น 46 สินค้า และ 5 บริการ กําหนดเป็น 11 หมวด ได้แก่
.
1) หมวดกระดาษและผลิตภัณฑ์
2) หมวดบริภัณฑ์ขนส่ง
3) ปัจจัยทางการเกษตร
4) ผลิตภัณฑ์ปิโตรเลียม
5) หมวดยารักษาโรคและเวชภัณฑ์
6) หมวดวัสดุก่อสร้าง
7) หมวดสินค้าเกษตรที่สําคัญ
รัฐบาลไทย-ข่าวทำเนียบรัฐบาล-​โฆษกรัฐบาลเผย ผลสำเร็จจากการจัดการประชุมรัฐมนตรีเอเปคด้านป่าไม้ ครั้งที่ 5 (MMRF5) เชื่อว่าจะเป็นส่วนสำคัญในการสร้างความยั่งยืนด้านทรัพยากรทางธรรมชาติ แก้ปัญหาสิ่งแวดล้อมเพื่ออนาคต
วันเสาร์ที่ 27 สิงหาคม 2565
​โฆษกรัฐบาลเผย ผลสําเร็จจากการจัดการประชุมรัฐมนตรีเอเปคด้านป่าไม้ ครั้งที่ 5 (MMRF5) เชื่อว่าจะเป็นส่วนสําคัญในการสร้างความยั่งยืนด้านทรัพยากรทางธรรมชาติ แก้ปัญหาสิ่งแวดล้อมเพื่ออนาคต
​โฆษกรัฐบาลเผย ผลสําเร็จจากการจัดการประชุมรัฐมนตรีเอเปคด้านป่าไม้ ครั้งที่ 5 (MMRF5) เชื่อว่าจะเป็นส่วนสําคัญในการสร้างความยั่งยืนด้านทรัพยากรทางธรรมชาติ แก้ปัญหาสิ่งแวดล้อมเพื่ออนาคต
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลสนับสนุนแนวทาง BCG Model มาโดยตลอด โดยใช้เป็นหนึ่งในโมเดลสําคัญบนเวทีการประชุมรัฐมนตรีเอเปคด้านป่าไม้ ครั้งที่ 5 (The Fifth APEC Meeting of Ministers Responsible for Forestry: MMRF5)
โฆษกประจําสํานักนายกรัฐมนตรี กล่าวว่า การเปลี่ยนแปลงของสภาพภูมิอากาศ (Climate Change), ปัญหาภาวะโลกร้อน (Global Warming) และภัยธรรมชาติ เป็นความท้าทายสําคัญ ซึ่งทุกประเทศทั่วโลกต้องร่วมกันหาทางรับมือและแก้ไข ซึ่งรัฐบาลไทยได้นําเสนอให้เขตเศรษฐกิจพิจารณานําหลัก BCG Economy Model ไปใช้ดําเนินงานให้เห็นเป็นผลสําเร็จ เพื่อการแก้ปัญหาสิ่งแวดล้อมอย่างยั่งยืน
ซึ่งสอดรับกับการประกาศเจตนารมณ์ของไทยในการประชุม COP26 เพื่อการบรรลุเป้าหมายความเป็นกลางทางคาร์บอน (Carbon Neutrality) ภายในปี ค.ศ. 2050 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Greenhouse Gas Emission) ภายในหรือก่อนปี ค.ศ. 2065 ซึ่งปัจจุบัน รัฐบาลไทยแสวงหาความร่วมมือกับนานาประเทศอย่างต่อเนื่อง เพื่อผลักดันแนวทางคาร์บอนเครดิตที่นํามาเป็นต้นทุนทางเศรษฐกิจ สร้างมูลค่าเพิ่มแก่ชุมชนเจ้าของทรัพยากร
ในโอกาสนี้ โดย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แถลงผลภายหลังการประชุม MMRF5 ที่ไทยเป็นเจ้าภาพ ระหว่างวันที่ 23 - 25 สิงหาคม 2565 ณ โรงแรมเลอ เมอริเดียน จังหวัดเชียงใหม่ โดยกล่าวว่า การประชุมฯ ประสบผลสําเร็จในการพัฒนาความร่วมมือ 21 เขตเศรษฐกิจในด้านเทคนิค กระบวนการ และด้านการเงิน เพื่อยกระดับการอนุรักษ์ ฟื้นฟู รักษาพื้นที่ป่าไม้ในเขตเศรษฐกิจเอเปคอย่างมีประสิทธิภาพ ผ่านการนําเสนอหลัก BCG Model จัดการทรัพยากรธรรมชาติและสิ่งแวดล้อมด้วยเทคโนโลยีและนวัตกรรมสมัยใหม่ สร้างมูลค่า และส่งเสริมรูปแบบธุรกิจที่ยั่งยืน ต่อต้านการค้าไม้ที่ผิดกฎหมาย ทั้งนี้ สมาชิกเอเปคได้ร่วมกันเพิ่มพื้นที่ป่าไม้ภายในภูมิภาคได้ถึง 174.38 ล้านไร่ หรือ 27.9 ล้านเฮกเตอร์ เกินกว่าเป้าหมายที่กําหนดไว้ได้สําเร็จ
“รัฐบาลมุ่งสนับสนุนการแก้ไขปัญหาและพัฒนาด้านทรัพยากรทางธรรมชาติและสิ่งแวดล้อมอย่างต่อเนื่อง และเป็นประเด็นที่รัฐบาลให้ความสําคัญดําเนินการมาโดยตลอด เพื่อรักษาผลประโยชน์แก่ประเทศชาติและคนรุ่นหลัง โดยขอบคุณทุกหน่วยงานที่เกี่ยวข้องที่ร่วมกันทํางานเพื่อบรรลุเป้าหมาย รัฐบาลมุ่งหวังที่จะลดผลกระทบจากปัญหาการเปลี่ยนแปลงทางสภาพภูมิอากาศ เพื่อส่งต่อโลกที่สวยงามกว่าเดิมใบนี้ให้แก่คนรุ่นต่อไปในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.สุชาติ ห่วงลูกจ้าง ‘อัลฟ่า’400 ชีวิตถูกเลิกจ้าง สั่ง กสร.เร่งช่วยเหลือคุ้มครองตามกฎหมาย
วันจันทร์ที่ 14 มิถุนายน 2564
รมว.สุชาติ ห่วงลูกจ้าง ‘อัลฟ่า’400 ชีวิตถูกเลิกจ้าง สั่ง กสร.เร่งช่วยเหลือคุ้มครองตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน ห่วงใยลูกจ้างบริษัท อัลฟ่าฯ ถูกเลิกจ้าง สั่งกรมสวัสดิการและคุ้มครองแรงงานและหน่วยงานในสังกัด ตรวจสอบ เร่งให้ความช่วยเหลือคุ้มครองตามกฎหมาย
เมื่อวันที่ 14 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีบริษัท อัลฟ่า เพอร์ฟอร์มานซ์ กรุ๊ป จํากัด ได้ส่งหนังสือบอกเลิกจ้างพนักงาน โดยให้มีผลเลิกจ้างพนักงานทันที ในวันที่ 13 มิ.ย. ทําให้พนักงานประมาณ 400 คนถูกเลิกจ้างทันที และยังไม่มีความชัดเจนเกี่ยวกับการได้เงินชดเชยนั้น ในเรื่องนี้ ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยลูกจ้างที่ได้รับผลกระทบจากกรณีดังกล่าว จึงได้ให้ผมในฐานะรัฐมนตรีว่าการกระทรวงแรงงาน สั่งการให้หน่วยงานในสังกัดกระทรวงแรงงานในพื้นที่ทํางานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน ผมในฐานะรัฐมนตรีว่าการกระทรวงแรงงาน จึงได้สั่งการให้กรมสวัสดิการและคุ้มครองแรงงาน ส่งเจ้าหน้าที่เข้าไปตรวจสอบข้อเท็จจริงและให้ความช่วยเหลือคุ้มครองตามกฎหมาย
ด้าน นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า จากการตรวจสอบข้อเท็จจริงของสํานักงานสวัสดิการและคุ้มครองแรงงานกรุงเทพมหานครพื้นที่ 5 พบว่า บริษัท อัลฟ่า เพอร์ฟอร์มานซ์ กรุ๊ป จํากัด (อัลฟ่า) มีสํานักงานตั้งอยู่ที่เลขที่ 338 ถนนรัชดาภิเษก เขตห้วยขวาง กรุงเทพมหานคร ได้ส่งหนังสือบอกเลิกจ้างพนักงานเมื่อวันที่ 12 มิ.ย.64 โดยให้มีผลเลิกจ้างพนักงานในวันที่ 13 มิ.ย.64 ทําให้พนักงานประมาณ 400 คนถูกเลิกจ้างทันที และยังไม่มีความชัดเจนเกี่ยวกับการได้เงินชดเชย ซึ่งบริษัทแจ้งต่อพนักงานว่าจะมีการประชุมพูดคุยกันเรื่องค่าชดเชยในวันนี้ (14 มิ.ย.64) สําหรับสาเหตุการหยุดกิจการเนื่องจากบริษัทประสบปัญหาทางธุรกิจการขนส่งพัสดุอีคอมเมิร์ซเติบโตอย่างรวดเร็วและมีการแข่งขันที่รุนแรงทําให้ต้องหยุดดําเนินธุรกิจและเลิกกิจการ
นายอภิญญา กล่าวต่อว่า สําหรับการให้ความช่วยเหลือในเบื้องต้น สํานักงานสวัสดิการและคุ้มครองแรงงาน กรุงเทพมหานครพื้นที่ 5 ได้เข้าติดตามให้มีการปฏิบัติให้ถูกต้องตามกฎหมายและได้ประสานหน่วยงานในสังกัดกระทรวงแรงงาน ลงพื้นที่ให้ความช่วยเหลือตามภารกิจที่เกี่ยวข้อง เช่น การให้คําปรึกษาข้อกฎหมาย สิทธิประโยชน์ การใช้สิทธิประกันการว่างงาน การหาตําแหน่งงานว่างให้การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม กองทุนสงเคราะห์ลูกจ้าง เป็นต้น
รัฐบาลไทย-ข่าวทำเนียบรัฐบาล-ปลดล็อกสถานพยาบาลเอกชน ดูแลผู้ป่วยแบบ HI
วันอาทิตย์ที่ 22 สิงหาคม 2564
ปลดล็อกสถานพยาบาลเอกชน ดูแลผู้ป่วยแบบ HI
วันจันทร์ที่ 19 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลปลดล็อกให้สถานพยาบาลเอกชนและคลินิก ที่ตรวจพบผู้ป่วยโควิด-19 ระดับสีเขียว คือ อาการน้อย หรือไม่มีอาการ สามารถแนะนําและดูแลให้ผู้ป่วยรักษาตัวที่บ้าน หรือ Home Isolation ได้ โดยผู้ป่วยนั้นจะต้องมีอายุน้อยกว่า 60 ปี สุขภาพแข็งแรง ไม่มีภาวะอ้วน ไม่มีโรคประจําตัวเรื้อรัง อยู่คนเดียว หรือมีผู้ร่วมที่พักไม่เกิน 1 คน โดยผู้ป่วยจะต้องลงนามยินยอมและสถานพยาบาลต้องดูแลอย่างใกล้ชิด เช่น ตรวจวัดไข้ ตรวจวัดออกซิเจนในเลือด ให้ยา อาหาร และวิดีโอคอล เพื่อติดตามอาการของผู้ป่วยอย่างต่อเนื่อง ส่วนกรณีที่ตรวจพบผู้ป่วยอาการระดับสีเหลืองและสีแดง ให้สถานพยาบาลประสานศูนย์บริการสาธารณสุข กทม. สํานักงานสาธารณสุขจังหวัด หรือ สายด่วน สปสช. 1330 โดยเร่งด่วน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมเป็นประธานเปิดนิทรรศการถาวรพิพิธภัณฑสถานแห่งชาติ พระปฐมเจดีย์
วันอังคารที่ 22 มีนาคม 2565
รัฐมนตรีว่าการกระทรวงวัฒนธรรมเป็นประธานเปิดนิทรรศการถาวรพิพิธภัณฑสถานแห่งชาติ พระปฐมเจดีย์
รัฐมนตรีว่าการกระทรวงวัฒนธรรมเป็นประธานเปิดนิทรรศการถาวรพิพิธภัณฑสถานแห่งชาติ พระปฐมเจดีย์
รัฐมนตรีว่าการกระทรวงวัฒนธรรมเป็นประธานเปิดนิทรรศการถาวรพิพิธภัณฑสถานแห่งชาติ พระปฐมเจดีย์
วันที่ ๒๑ มีนาคม ๒๕๖๕ นายอิทธิพล คุณปลื้ม รัฐมนตรีว่าการกระทรวงวัฒนธรรม กราบนมัสการและถวายของที่ระลึกแด่พระศรีวิสุทธิวงศ์ ผู้ช่วยเจ้าอาวาส วัดพระปฐมเจดีย์ราชวรมหาวิหาร และเป็นประธานพิธีเปิดนิทรรศการถาวรพิพิธภัณฑสถานแห่งชาติ พระปฐมเจดีย์ จังหวัดนครปฐม พร้อมเยี่ยมชมวิสาหกิจชุมชน โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมศิลปากร ผู้บริหารกระทรวงวัฒนธรรม นายสุรศักดิ์ เจริญศิริโชติ ผู้ว่าราชการจังหวัดนครปฐม นางฐิติรัตน์ เรืองสังข์ วัฒนธรรมจังหวัดนครปฐม ผู้บริหาร ข้าราชการ เจ้าหน้าที่กรมศิลปากร หัวหน้าส่วนราชการส่วนภูมิภาค เครือข่ายทางวัฒนธรรมและสื่อมวลชน เข้าร่วม ณ พิพิธภัณฑสถานแห่งชาติ พระปฐมเจดีย์ จังหวัดนครปฐม
รัฐมนตรีว่าการกระทรวงวัฒนธรรม กล่าวว่า เมืองนครปฐมโบราณเป็นเมืองที่มีขนาดใหญ่ที่สุดในบรรดาเมืองในสมัยทวารวดี นับตั้งแต่พุทธศตวรรษที่ ๑๒ เป็นต้นมา จัดเป็นศิลปกรรมต้นธารอารยธรรมสมัยประวัติศาสตร์ที่มีพัฒนาการอย่างต่อเนื่อง ณ บริเวณลุ่มแม่น้ําท่าจีน – แม่กลอง ระหว่างพุทธศตวรรษที่ ๑๑ – ๑๖ บรรดาโบราณวัตถุ ศิลปวัตถุ และโบราณสถาน ส่วนใหญ่ล้วนสร้างขึ้นเนื่องในพุทธศาสนาลัทธิเถรวาท หากแต่ยังปรากฏหลักฐานการนับถือศาสนาพุทธลัทธิมหายานและฮินดูรวมอยู่ในพื้นที่นี้ด้วย การที่กรมศิลปากรได้ปรับปรุงการจัดแสดงนิทรรศการถาวร พิพิธภัณฑสถานแห่งชาติ พระปฐมเจดีย์ ขึ้นในครั้งนี้ แสดงถึงความตั้งใจพัฒนาพิพิธภัณฑสถานแห่งชาติในประเทศไทย และเผยแพร่ความรู้ใหม่ด้านศิลปวัฒนธรรม ให้ประชาชนตระหนักรู้ และมีส่วนร่วมในการอนุรักษ์ หวงแหน และภาคภูมิใจในมรดกศิลปวัฒนธรรมของชาติอีกทางหนึ่งด้วย
พิพิธภัณฑสถานแห่งชาติ พระปฐมเจดีย์ ดําเนินการปรับปรุงการจัดแสดงนิทรรศการถาวรภายในพิพิธภัณฑสถานแห่งชาติ พระปฐมเจดีย์ โดยนําเสนอเนื้อหาทางประวัติศาสตร์และพัฒนาการของเมืองนครปฐม ที่สอดคล้องกับโบราณวัตถุในพิพิธภัณฑ์ ซึ่งส่วนใหญ่มีอายุอยู่ในช่วงวัฒนธรรมทวารวดี (พุทธศตวรรษที่ ๑๒ – ๑๖) แบ่งเนื้อหาการจัดแสดงออกเป็น เรื่องราวในอดีตของนครปฐมในสมัยก่อนประวัติศาสตร์และสมัยทวารวดีผ่านโบราณวัตถุ เข้าสู่ยุคประวัติศาสตร์ จากจารึกสําคัญที่ค้นพบในเมืองนครปฐม แนะนําสภาพภูมิศาสตร์ของนครปฐมโดยสังเขป การจัดแสดงเรื่องราวของศาสนาและความเชื่อของชุมชนทวารวดีในนครปฐมจากหลักฐานโบราณวัตถุที่ค้นพบในบริเวณเมืองโบราณนครปฐม และส่วนสุดท้ายเป็นเรื่องราวความเจริญรุ่งเรืองของนครปฐมหลังจากวัฒนธรรมทวารวดีเสื่อมลงจนกระทั่งถึงสมัยเปลี่ยนแปลงการปกครอง พ.ศ. ๒๔๗๕ โบราณวัตถุชิ้นสําคัญ อาทิ จารึกวัดพระงาม พระพุทธรูป ประติมากรรมประดับศาสนสถาน พระพุทธรูปประทับเหนือพนัสบดี ธรรมจักร
ทั้งนี้ กรมศิลปากรหวังเป็นอย่างยิ่งว่าการปรับปรุงพิพิธภัณฑสถานแห่งชาติ พระปฐมเจดีย์ครั้งนี้จะทําให้ผู้ชมนิทรรศการได้เรียนรู้และมีความเข้าใจในประวัติศาสตร์ โบราณคดีและศิลปกรรมของไทย อีกทั้งจะเป็นแรงกระตุ้นให้เกิดความสนใจในการศึกษา “ทวารวดี” ในเมืองนครปฐมโบราณ อันเป็นประโยชน์อย่างกว้างขวางในทางวิชาการต่อไป
รัฐบาลไทย-ข่าวทำเนียบรัฐบาล-การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
วันพุธที่ 14 กรกฎาคม 2564
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 สามารถหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว
กระทรวงการคลังมีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากการระบาดของ COVID-19 จากเดิมที่ผ่อนผันให้จนถึงงวดนําส่งเงินของเดือน มิ.ย.2564 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) จากเดิมที่ผ่อนผันให้จนถึงงวดนําส่งเงินของเดือนมิถุนายน 2564 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพ (กองทุนฯ ) เป็นการชั่วคราวตั้งแต่งวดนําส่งเงินของเดือนกรกฎาคม 2564 จนถึงงวดนําส่งเงินของเดือนธันวาคม 2564 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ภายใต้หลักการและแนวปฏิบัติเดิม ทั้งนี้ เพื่อบรรเทาปัญหาความเดือดร้อนของลูกจ้างและนายจ้างที่ยังคงได้รับผลกระทบจากสถานการณ์การระบาดของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของโรค COVID-19 ได้คลี่คลาย เพื่อเป็นหลักประกันรายได้และนําไปสู่ความมั่นคงทางการเงินเมื่อเข้าสู่วัยเกษียณ
ทั้งนี้ กระทรวงการคลังได้ออกประกาศกระทรวงการคลังเรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจสาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจฉบับที่ 3 พ.ศ.2564 ซึ่งได้ลงประกาศในราชกิจจานุเบกษาแล้ว เมื่อวันที่12กรกฎาคม 2564 และมีผลบังคับใช้ตั้งแต่วันที่ 13กรกฎาคม 2564 เป็นต้นไป
สํานักนโยบายการออมและการลงทุน สํานักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
รัฐบาลไทย-ข่าวทำเนียบรัฐบาล-กรมทางหลวง กระทรวงคมนาคม เร่งสร้างทางแยกต่างระดับแยกสนามบิน จังหวัดสุราษฎร์ธานี
วันพุธที่ 23 มิถุนายน 2564
กรมทางหลวง กระทรวงคมนาคม เร่งสร้างทางแยกต่างระดับแยกสนามบิน จังหวัดสุราษฎร์ธานี
รองรับการเชื่อมต่อระบบคมนาคมในอนาคต
กรมทางหลวง (ทล.) กระทรวงคมนาคม โดยสํานักก่อสร้างสะพาน เปิดเผยถึงความคืบหน้าโครงการก่อสร้างทางแยกต่างระดับจุดตัดทางหลวงหมายเลข 41 กับทางหลวงหมายเลข 417 (แยกสนามบิน) จังหวัดสุราษฎร์ธานี ปัจจุบันดําเนินการก่อสร้างไปแล้ว 23% จุดตัดเส้นทางดังกล่าวเชื่อมโยงสนามบินสุราษฎร์ธานีกับภาคใต้ฝั่งตะวันออก และเป็นเส้นทางหลักในการเดินทางลงสู่ภาคใต้ตอนล่าง ทําให้บริเวณดังกล่าวมีปริมาณการจราจรสูงขึ้น อีกทั้งในระยะ 1 กิโลเมตร ยังเป็นทางเข้าออกสนามบินสุราษฎร์ธานี ทําให้บริเวณแยกนี้มีการจราจรหนาแน่นและมีอุบัติเหตุเกิดขึ้นบ่อยครั้ง รัฐบาลจึงได้มีการอนุมัติงบประมาณก่อสร้างทางแยกต่างระดับเพื่อรองรับปริมาณจราจรและช่วยบรรเทาปัญหาดังกล่าว
โดยการออกแบบทางแยกได้มีการสํารวจและวิเคราะห์ในด้านวิศวกรรมอย่างละเอียดควบคู่กับการศึกษาผลกระทบสิ่งแวดล้อมและการดําเนินงานด้านการมีส่วนร่วมของประชาชน เพื่อให้ได้มาซึ่งรูปแบบที่มีความสอดคล้องกับความต้องการของประชาชนและเกิดผลกระทบน้อยที่สุด โครงการดังกล่าวอยู่บนทางหลวงหมายเลข 41 ระหว่าง กม. 159+460 - กม. 162+661 และทางหลวงหมายเลข 417 ระหว่าง กม. 0 - กม. 0+950 ระยะทางรวมทั้งหมด 4.16 กิโลเมตร ลักษณะโครงการก่อสร้าง 5 ส่วน ประกอบด้วย ก่อสร้างสะพานคอนกรีต 4 ช่องจราจร กว้าง 15 เมตร ยาว 477.27 เมตร ก่อสร้างสะพานคอนกรีต ขนาด 2 ช่องจราจร ทางรถกว้าง 9.50 - 12 เมตร ยาว 627.5 เมตร ก่อสร้างสะพานคอนกรีต 1 ช่องจราจร กว้าง 6.5 - 10 เมตร ยาว 597 เมตร ก่อสร้างสะพานคอนกรีตแบบ BOX Beam ขนาด 4 ช่องจราจร กว้าง 15 เมตร ยาว 93 เมตร และก่อสร้างสะพานคอนกรีตแบบ Plank ขนาด 1 - 4 ช่องจราจร ทางรถกว้าง 11 - 17 เมตร ยาว 112 เมตร นอกจากนั้นเป็นงานก่อสร้างและขยายผิวจราจร งานระบบน้ําและบ่อพัก งานไฟฟ้าส่องสว่าง อุปกรณ์อํานวยความปลอดภัยและงานตีเส้นจราจรป้ายจราจร โดยใช้งบประมาณสร้างทั้งสิ้น 1,324,951,800 บาท คาดว่า การก่อสร้างจะแล้วเสร็จปี 2566
โครงการดังกล่าวเป็นการเพิ่มประสิทธิภาพรองรับด้านการจราจรที่เพิ่มสูงขึ้น ให้สะดวก รวดเร็ว ปลอดภัย ป้องกันการสูญเสียที่เกิดจากอุบัติเหตุของประชาชนในพื้นที่และที่สัญจรทั่วไป เชื่อมโยงรองรับปริมาณการจราจรที่จะเพิ่มขึ้นในอนาคต เนื่องจากจุดตัดบริเวณดังกล่าวเป็นเส้นทางเชื่อมโยงภาคใต้และฝั่งตะวันออกกับทางเข้า - ออก สนามบินสุราษฎร์ธานี รวมทั้งเป็นการพัฒนาส่งเสริมให้เป็นศูนย์กลางการคมนาคมขนส่งทางถนนสู่ภาคใต้ แก้ปัญหาการจราจรติดขัด และอํานวยความปลอดภัยต่อผู้ใช้รถใช้ถนน บนทางหลวงหมายเลข 41 และทางหลวงหมายเลข 417 เพื่อรองรับการเชื่อมต่อระบบโครงข่ายทางหลวงที่สําคัญของประเทศให้สมบูรณ์ และเป็นการสนับสนุนการกระจายความเจริญสู่ภูมิภาค ทั้งนี้ ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-อนุทิน เผย ยังไม่พบปัญหาขาดแคลนเตียงโควิด 19 ผู้ป่วยไม่มีอาการ ใช้ HI/CI เป็นหลัก และให้ อภ.เร่งจัดหา ATK ให้เพียงพอต่อความต้องการ
วันจันทร์ที่ 10 มกราคม 2565
อนุทิน เผย ยังไม่พบปัญหาขาดแคลนเตียงโควิด 19 ผู้ป่วยไม่มีอาการ ใช้ HI/CI เป็นหลัก และให้ อภ.เร่งจัดหา ATK ให้เพียงพอต่อความต้องการ
รองนายกรัฐมนตรีและรัฐมนตรีว่าการกระทรวงสาธารณสุข เผยได้ติดตามสถานการณ์โควิด 19 หลังเทศกาลปีใหม่ต่อเนื่อง แม้จํานวนผู้ติดเชื้อจํานวนมากขึ้นแต่ผู้ที่อาการรุนแรงและเสียชีวิตไม่เพิ่มตาม ได้เตรียมความพร้อมทั้งสถานพยาบาล ยา เวชภัณฑ์ ไว้แล้ว
รองนายกรัฐมนตรีและรัฐมนตรีว่าการกระทรวงสาธารณสุข เผยได้ติดตามสถานการณ์โควิด 19 หลังเทศกาลปีใหม่ต่อเนื่อง แม้จํานวนผู้ติดเชื้อจํานวนมากขึ้นแต่ผู้ที่อาการรุนแรงและเสียชีวิตไม่เพิ่มตาม ได้เตรียมความพร้อมทั้งสถานพยาบาล ยา เวชภัณฑ์ ไว้แล้ว ขณะนี้ยังไม่พบปัญหาขาดแคลนเตียง เนื่องจากผู้ติดเชื้อที่ไม่มีอาการให้ใช้ระบบHI /CI เป็นหลัก พร้อมให้องค์การเภสัชกรรมเร่งจัดหาชุดตรวจ ATK ให้เพียงพอต่อความต้องการ
วันนี้ (10 มกราคม 2565) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขได้ติดตามสถานการณ์โควิด 19 ช่วง 10 วันหลังเทศกาลปีใหม่อย่างเต็มที่ พบว่าแม้จะมีผู้ติดเชื้อจํานวนมากขึ้น แต่ผู้ที่มีอาการรุนแรงและเสียชีวิตไม่ได้เพิ่มขึ้นตามอัตราส่วน ได้เตรียมความพร้อมทั้งสถานพยาบาล ยา เวชภัณฑ์ไว้รองรับ สําหรับเตียงผู้ป่วยโควิด 19 ขณะนี้ยังไม่พบปัญหาขาดแคลน และมีการติดตามต่อเนื่อง รวมถึงเน้นให้มีการรักษาผู้ติดเชื้อที่ไม่มีอาการแบบHome Isolation / Community Isolation ส่วนโรงพยาบาลสนามที่มีหลายแห่งเตรียมความพร้อมให้เป็น Community Isolation ซึ่งจะมีการปรับให้ประชาชนได้รับการดูแลที่เหมาะสมโดยยึดดุลพินิจของแพทย์และแนวทางของกรมการแพทย์ ซึ่งรัฐบาลมีเจตนารมณ์ที่จะดูแลผู้ติดเชื้อโควิด 19 โดยรับผิดชอบค่าใช้จ่ายตั้งแต่ติดเชื้อจนหาย
นายอนุทินกล่าวต่อว่า จากกรณีที่มีข่าวชุดตรวจATK ขาดตลาด ได้มอบนโยบายให้องค์การเภสัชกรรมเร่งจัดหาเพิ่มให้มากที่สุด ด้วยวิธีการประมูลเนื่องจากจะได้ราคาที่ดีกว่า และขายที่ราคาต้นทุนเพื่อเป็นการช่วยเหลือประชาชน เนื่องจากช่วงนี้มีการติดเชื้อเพิ่มมากขึ้น และประชาชนตรวจมากขึ้นเพื่อจะได้ดําเนินกิจการกิจกรรมได้สะดวก ในส่วนของสํานักงานหลักประกันสุขภาพแห่งชาติ (สปสช.) ขณะนี้ยังมีชุดตรวจ ATK อยู่อีกล้านกว่าชุดได้สั่งการให้กระจายไปยังกลุ่มเป้าหมายให้มากและเร็วที่สุด สําหรับผู้นําเข้าที่ได้รับอนุญาตสามารถนําเข้าชุดตรวจได้และส่งให้ตรวจสอบประสิทธิภาพว่าเป็นไปตามขึ้นทะเบียนไว้ โดยราคาให้ยึดตามกลไกตลาดเป็นหลัก
สําหรับการชะลอTest and Go ทําให้มีนักท่องเที่ยวต่างชาติเข้ามาลดลง กระทรวงสาธารณสุขคํานึงถึงความปลอดภัยของคนในประเทศเป็นหลัก โดยมุ่งเน้นคนไทยที่เดินทางไปยังต่างประเทศในช่วงเดือนธันวาคม และเดินทางเข้าประเทศ ซึ่งขณะนี้มีผู้ที่ลงลงทะเบียนในระบบ Test and Go ที่รอการเดินทางอีกประมาณ 10,000 คน และกรมควบคุมโรคยืนยันว่าสามารถรับได้ จึงขอให้คนไทยเดินทางกลับประเทศโดยเร็วที่สุด เพื่อความปลอดภัย ส่วนการผ่อนคลายมาตรการต่างๆ จะต้องดูสถานการณ์และอัตราการติดเชื้อในประเทศต่อไป
***************************************10 มกราคม 2565
รัฐบาลไทย-ข่าวทำเนียบรัฐบาล-ขอเชิญชวนผู้ประกอบการติดตามข้อมูลข่าวสารแลกเปลี่ยนเรียนรู้ การป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
วันจันทร์ที่ 22 พฤศจิกายน 2564
ขอเชิญชวนผู้ประกอบการติดตามข้อมูลข่าวสารแลกเปลี่ยนเรียนรู้ การป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
รับชมสื่อวีดิโอแลกเปลี่ยนเรียนรู้การประสานงานเพื่อรับการ Coaching & Training การลงทะเบียนเพื่อเข้าร่วมการทํา Bubble & Seal
ขอเชิญชวนผู้ประกอบการติดตามข้อมูลข่าวสารแลกเปลี่ยนเรียนรู้ การป้องกันและควบคุมการแพร่ระบาดของโรคติดเชื้อโควิด-19 ในสถานประกอบกิจการและโรงงานอุตสาหกรรม
ท่านสามารถ...
- รับชมสื่อวีดิโอแลกเปลี่ยนเรียนรู้
- ประสานงานเพื่อรับการ Coaching & Training
- ลงทะเบียนเพื่อเข้าร่วมการทํา Bubble & Seal
ได้ที่ https://i-safefactory.industry.go.th/
รัฐบาลไทย-ข่าวทำเนียบรัฐบาล-คณะกรรมการ PPP เห็นชอบแต่งตั้งคณะอนุกรรมการข้อตกลงคุณธรรมเพิ่มประสิทธิภาพการทำงาน ยกระดับความโปร่งใสการคัดเลือกเอกชนในโครงการร่วมลงทุน
วันอังคารที่ 19 เมษายน 2565
คณะกรรมการ PPP เห็นชอบแต่งตั้งคณะอนุกรรมการข้อตกลงคุณธรรมเพิ่มประสิทธิภาพการทํางาน ยกระดับความโปร่งใสการคัดเลือกเอกชนในโครงการร่วมลงทุน
ผลการประชุมคณะกรรมการ PPP ครั้งที่ 3/2565 เมื่อวันจันทร์ที่ 18 เมษายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 3/2565 เมื่อวันจันทร์ที่ 18 เมษายน 2565 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP เห็นชอบการแต่งตั้งคณะอนุกรรมการข้อตกลงคุณธรรมในโครงการร่วมลงทุนที่ดําเนินการตามพระราชบัญญัติการร่วมลงทุนระหว่างรัฐและเอกชน (พ.ร.บ. การร่วมลงทุนฯ ปี 2562) โดยมี องค์ประกอบจาก สคร. สํานักงานสภาพัฒนาการเศรษฐกิจและสังคมแห่งชาติ กรมบัญชีกลาง และผู้ทรงคุณวุฒิที่มีความรู้ ความเชี่ยวชาญที่เกี่ยวข้องกับข้อตกลงคุณธรรม (Integrity Pact : IP) และโครงการร่วมลงทุน เพื่อทําหน้าที่ติดตาม ประสานงาน และสนับสนุนการดําเนินงานที่เกี่ยวกับข้อตกลงคุณธรรมในโครงการร่วมลงทุนให้เป็นไปอย่างมีประสิทธิภาพ และสอดคล้องกับกฎหมายและมติคณะรัฐมนตรีที่เกี่ยวข้อง
2. คณะกรรมการ PPP ได้รับทราบความคืบหน้าการนําข้อตกลงคุณธรรมมาใช้กับโครงการร่วมลงทุน โดยปัจจุบัน มีโครงการร่วมลงทุนที่อยู่ระหว่างกระบวนการการคัดเลือกเอกชนและเข้าข่ายต้องดําเนินการตามข้อตกลงคุณธรรม จํานวน 4 โครงการ ซึ่ง สคร. ได้แจ้งรายชื่อผู้สังเกตการณ์ไปยังหน่วยงานเจ้าของโครงการแล้ว จํานวน 3 โครงการได้แก่ 1) โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย 2) โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย ของกรมการขนส่งทางบก และ 3) โครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย โดยสําหรับโครงการบริหารจัดการท่าเทียบเรือสาธารณะเพื่อขนถ่ายสินค้าเหลว ของการนิคมอุตสาหกรรมแห่งประเทศไทย หน่วยงานที่ สคร. มอบหมายอยู่ระหว่างการพิจารณารายชื่อผู้สังเกตการณ์ที่มีคุณสมบัติเหมาะสม ก่อนจัดส่งให้ สคร. เพื่อประกอบการดําเนินการต่อไป ทั้งนี้ การนําข้อตกลงคุณธรรมมาใช้กับโครงการร่วมลงทุน จะช่วยส่งเสริมให้เกิดความโปร่งใสและตรวจสอบได้ในการดําเนินโครงการร่วมลงทุน รวมถึงกระบวนการตัดสินใจที่เกี่ยวข้อง ซึ่งเป็นหนึ่งในเป้าประสงค์สําคัญของ พ.ร.บ. การร่วมลงทุนฯ ปี 2562 รวมทั้งยังช่วยสร้างความเชื่อมั่นให้กับนักลงทุนภาคเอกชนที่จะเข้ายื่นข้อเสนอในโครงการร่วมลงทุนมากขึ้น
รัฐบาลไทย-ข่าวทำเนียบรัฐบาล-บูรณาการ 11 หน่วยงาน ให้บริการระบบ “เพื่อนครอบครัว”
วันพฤหัสบดีที่ 14 เมษายน 2565
บูรณาการ 11 หน่วยงาน ให้บริการระบบ “เพื่อนครอบครัว”
วันพฤหัสบดีที่ 14 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการสร้างความเข้มแข็งภายในครอบครัวซึ่งเป็นพื้นฐานในการสร้างพลเมืองและสังคมที่ดี โดยบูรณาการความร่วมมือจาก 11 หน่วยงาน เช่น กระทรวงการพัฒนาสังคมและความมั่นคงของมนุษย์ กระทรวงยุติธรรม กระทรวงแรงงาน คณะสังคมสงเคราะห์ มหาวิทยาลัยธรรมศาสตร์ สภาเด็กและเยาวชนแห่งประเทศไทย และสมาคมจิตวิทยาการปรึกษา เพื่อให้ความช่วยเหลือผ่านระบบออนไลน์ เช่น การให้คําปรึกษาจากผู้เชี่ยวชาญเฉพาะด้านในเรื่องต่าง ๆ ระบบศูนย์ช่วยเหลือลูกหนี้และประชาชนที่ไม่ได้รับความเป็นธรรม รวมถึงเป็นศูนย์กลางการเรียนรู้สําหรับครอบครัวตลอด 24 ชม. ผู้สนใจใช้บริการได้ที่ แอปพลิเคชัน “เพื่อนครอบครัว Family Line” เว็บไซต์ www.เพื่อนครอบครัว.com หรือไลน์ @linefamily
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ร่วมประชุมคณะกรรมการพัฒนาที่ดิน
วันพฤหัสบดีที่ 13 มกราคม 2565
รองปลัดกระทรวงเกษตรฯ ร่วมประชุมคณะกรรมการพัฒนาที่ดิน
รองปลัดกระทรวงเกษตรฯ ร่วมประชุมคณะกรรมการพัฒนาที่ดิน รับฟังกรณีการควบคุมการใช้ที่ดิน และรายงานความก้าวหน้าการดําเนินการจําแนกประเภทที่ดิน
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการพัฒนาที่ดิน ครั้งที่ 1/2565 ผ่านระบบการประชุมทางไกลออนไลน์ (Zoom Meeting) ณ กรมพัฒนาที่ดิน โดยมี นางสาวเบญจพร ชาครานนท์ อธิบดีกรมพัฒนาที่ดิน และผู้แทนจากหน่วยงานที่เกี่ยวข้องเข้าร่วมประชุมให้การต้อนรับ
โดยการประชุมในครั้งนี้ เพื่อรับทราบรายงานผลพิพากษาคดีปกครอง กรณีการควบคุมการใช้ที่ดิน ต.โพรงมะเดื่อ ต.หนองปากโลง และต.ทัพหลวง อ.เมือง จ.นครปฐม รายงานความก้าวหน้าการดําเนินการจําแนกประเภทที่ดิน ที่ราษฎรเรียกร้องให้เพิกถอนเขตป่าไม้ถาวร ตามมติคณะรัฐมนตรี เมื่อวันที่ 22 เมษายน 2540 รวมทั้งโครงการสํารวจข้อมูลที่ดินพื้นที่ป่าไม้ถาวรนอกเขตป่าสงวนแห่งชาติ เขตอุทยานแห่งชาติ และเขตรักษาพันธุ์สัตว์ป่า ที่ยังไม่ได้มีการดําเนินการสํารวจจําแนกประเภทที่ดิน ตามมติคณะรัฐมนตรี เมื่อวันที่ 22 มิถุนายน 2525
ส่วนประเด็นเพื่อพิจารณา ประกอบด้วย เรื่องการควบคุมการใช้ที่ดิน ตามมาตรา 14 พระราชบัญญัติพัฒนาที่ดิน พ.ศ.2551 ต.โพรงมะเดื่อ ต.หนองปากโลง และต.ทัพหลวง อ.เมือง จ.นครปฐม ซึ่งคณะกรรมการฯ เห็นชอบตามความเห็นของคณะอนุกรรมการพัฒนาที่ดินจังหวัด กรณีไม่ประกาศเขตควบคุมการใช้ที่ดินตามมาตรา 14 พระราชบัญญัติพัฒนาที่ดิน พ.ศ.2551 เนื่องจากเห็นว่าการปนเปื้อนดังกล่าวไม่ทําให้ที่ดินบริเวณที่มีการร้องเรียนเกิดความเสื่อมโทรมต่อการใช้ประโยชน์ทางการเกษตร จึงไม่เข้าข่ายที่จะต้องประกาศควบคุมการใช้ที่ดิน
ทั้งนี้ ในส่วนของการจําแนกประเภทที่ดิน "ป่าแม่หาด-แม่ก้อ (หมายเลข 7)" จ.ลําพูน เห็นชอบขอเปลี่ยนแปลงมติคณะรัฐมนตรีกําหนดเขตป่าไม้ถาวรใหม่ให้สอดคล้องกับความเป็นจริง โดยจําแนกเป็นพื้นที่ทํากินหรือใช้ประโยชน์อย่างอื่น แล้วมอบให้หน่วยงานที่เกี่ยวข้องดําเนินการต่อไป นอกจากนี้ ได้แก้ไขปรับปรุงคําสั่งอนุกรรมการพัฒนาที่ดินจังหวัดขึ้นใหม่ เพื่อให้การดําเนินงานเป็นไปอย่างคล่องตัวและรวดเร็ว มีความเหมาะสมกับสภาพความเป็นจริง สอดคล้องกับสถานการณ์ในปัจจุบัน สามารถแก้ไขปัญหาในการจัดการที่ดินให้กับราษฎรได้อย่างรวดเร็ว และมีประสิทธิภาพ
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์อุทกภัยบนทางหลวงประจำวันที่ 17 ก.พ. 2565
วันพฤหัสบดีที่ 17 กุมภาพันธ์ 2565
กรมทางหลวง รายงานสถานการณ์อุทกภัยบนทางหลวงประจําวันที่ 17 ก.พ. 2565
พบทางหลวงหมายเลข 4186 ในพื้นที่ จ.นครศรีธรรมราช การจราจรผ่านไม่ได้ 1 แห่ง
กรมทางหลวง (ทล.)กระทรวงคมนาคม โดยศูนย์บริหารงานอุบัติภัยสํานักบริหารบํารุงทาง รายงานว่า ตามที่ภาคใต้มีฝนตกต่อเนื่องและฝนตกหนักบางแห่งนั้น สถานการณ์อุทกภัยบนทางหลวงประจําวันที่ 17 กุมภาพันธ์ 2565 เวลา 13.00 น. พบทางเบี่ยงขาด บริเวณทางหลวงหมายเลข 4186 โรงเหล็ก - ห้วยพาน อําเภอนบพิตํา ช่วง กม. ที่ 5+722 (สะพานคลองกัน3) ในพืนที่จังหวัดนครศรีธรรมราช ทําให้การจราจรผ่านไม่ได้ อย่างไรก็ตาม สํานักงานทางหลวงที่ 16 (นครศรีธรรมราช) ได้เข้าพื้นที่เพื่อดําเนินการทอดสะพานเบลี่ย์แล้ว หากฝนตกเบาลงคาดว่าจะสามารถเร่งรัดให้แล้วเสร็จภายใน เวลา 22.00 น. เพื่ออํานวยความสะดวกให้ประชาชนใช้สัญจรผ่านเป็นการชั่วคราวต่อไป
ทั้งนี้ขอให้ประชาชนผู้ใช้เส้นทางหลวงเดินทางด้วยความระมัดระวัง เพื่อความปลอดภัย พร้อมปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่ สํานักงานทางหลวง แขวงทางหลวง หมวดทางหลวงในพื้นที่ และสายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง) นอกจากนี้สามารถติดตามการรายงานสถานการณ์สภาพเส้นทางได้ที่ทวิตเตอร์ กรมทางหลวง @prdoh1
รัฐบาลไทย-ข่าวทำเนียบรัฐบาล-สธ. ยืนยัน ยาฟาวิพิราเวียร์ ลดความรุนแรง โควิด-19 ได้
วันอังคารที่ 24 สิงหาคม 2564
สธ. ยืนยัน ยาฟาวิพิราเวียร์ ลดความรุนแรง โควิด-19 ได้
....
อธิบดีกรมการแพทย์ ระบุ ยาฟาวิพิราเวียร์ เป็นยาต้านไวรัสที่มีฤทธิ์ยับยั้งจํานวน RNA ทําให้กําจัดไวรัสออกจากร่างกายได้ โดยการระบาดระลอกแรกในต่างประเทศพบว่าใช้ลดการติดเชื้อโควิด-19 ได้ดี ประกอบกับ การศึกษาจากหลายสถาบันของไทยในการระบาดรอบปี 2563 พบว่า ผู้ป่วยที่ได้รับยาฟาวิพิราเวียร์ ภายใน 4 วันตั้งแต่เริ่มมีอาการ ลดความรุนแรงได้ 30% กลุ่มที่มีอาการปอดบวมรุนแรง ดีขึ้นใน 14 วัน ส่วนที่ปอดบวมไม่รุนแรงดีขึ้นใน 9 วัน
.
คณะกรรมการกํากับการดูแลรักษาโรคโควิด-19 จึงกําหนดให้ใช้ยาฟาวิพิราเวียร์ ในแนวทางเวชปฏิบัติ ซึ่งมีการทบทวน ปรับปรุงเป็นระยะ จากการแลกเปลี่ยนความเห็นของคณะกรรมการผู้เชี่ยวชาญ ประสบการณ์การดูแลรักษาผู้ป่วย และรายงานการศึกษาวิจัยทั้งในไทยและต่างประเทศ รวมถึงมีการหารือเพื่อศึกษายาชนิดใหม่ๆ ด้วย
.
นอกจากนี้ ยังมีการวิจัยของโครงการประเมินเทคโนโลยีและนโยบายด้านสุขภาพ (HITAP) ซึ่งได้ทบทวนการศึกษาของต่างประเทศพบข้อมูลการศึกษาที่มีผลเหมือนกันคือ ยาฟาวิพิราเวียร์ มีประสิทธิผลในการลดอาการใน 7 วัน และ 14 วันเมื่อเทียบกับกลุ่มที่ไม่ใช้ยา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​PM sends moral support to Thai athletes competing in “Tokyo 2020 Paralympics”
วันจันทร์ที่ 23 สิงหาคม 2564
​PM sends moral support to Thai athletes competing in “Tokyo 2020 Paralympics”
​PM sends moral support to Thai athletes competing in “Tokyo 2020 Paralympics”
Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has conveyed his moral support to the Thai athletes who will be attending the 16th Summer Paralympic Games, hosted by Japan during August 24- September 5, 2021.
The “Tokyo 2020 Paralympics” will be attended by over 4,520 athletes from 164 National Paralympics committees to compete in 22 sports (540 events). Two sports will be debuted at the Tokyo 2020 Paralympics, namely, taekwondo, and badminton. 74 Thai athletes have been qualified to compete in 14 sports: taekwondo, badminton, archery, wheelchair fencing, powerlifting, swimming, table tennis, athletics, cycling, shooting, wheelchair tennis, boccia, football 5-a-side, and judo.
The Prime Minister sent his moral support to the athletes and staffs of all sports teams, and thanked them for their commitment, perseverance, and discipline in practicing their respective sports under the challenging situation. He also wishes everyone success, and emphasized the importance for the Thai athletes to strictly comply with public health measures of the host country for their safety, which will also be a good model to athletes of other countries.
According to the Government Spokesperson, like the previously-held Tokyo 2020 Olympics, spectators will not be allowed to attend the Tokyo 2020 Paralympics, but to watch all the events via live broadcast due to the COVID-19 situation.